Frank Coetzee - Die Twee Gebooie Wat Eintlik Drie Is
Die Twee Gebooie Wat Eintlik Drie Is
In die nuwe testament toe die Fariseers in Matt 22:36 vra wat is die groot gebod in die wet, het Christus geantwoord."Jy moet d
In die nuwe testament toe die Fariseers in Matt 22:36 vra wat is die groot gebod in die wet, het Christus geantwoord.
"Jy moet die Here jou God liefhê met jou hele hart en met jou hele siel en jou hele verstand. Dit is die eerste en groot gebod. En die tweede wat hiermee gelykstaan: Jy moet jou naaste liefhe soos jouself. Aan hierdie twee gebooie hang die hele wet en die profete".
Alhoewel daar verskil word oor of hierdie twee gebooie die ou testament se 10 gebooie vervang of nie, is dit nie regtig so belangrik nie en die kern van die saak is dat, as jy God liefhet bo alles en jou naaste soos jouself, jy outomaties nie enige van die 10 gebooie sal oortree nie of anders gestel, waar die 10 gebooie iets verbied of 'n plig op jou plaas, dan sal bogemelde twee automaties dieselfde doen, nie direk nie maar indirek. (Jy mag nie steel of doodslaan nie en eer jou vader en moeder is tog ook wat "jy moet die Here jou God bo alles liefhê en jou naaste soos jouself" impliseer).
Daar moet ook onthou word dat daar baie ander sondes is wat die Skrif verbied en dit is nie onder die 10 gebooie ingesluit nie terwyl hierdie twee gebooie, alles insluitend is en dit dan ook is hoekom Christus sê om hierdie twee draai die hele wet en professie.
Na baie jare van ander mense help tot "nadeel" van myself en 90% van my "probleme" in werklikheid ander mense se probleme is waarmee ek help het ek eers na die ouderdom van 45 of so besef daar is eintlik drie gebooie in hierdie twee opgeneem.
1) Jy moet die Here jou God liefhê bo alles
2) Jy moet jou naaste liefhê soos jouself
3) Jy moet jouself liefhê soos jou naaste
Ek as mens lewe vir liefde en alhoewel ek nie daarvan hou om dit SO te stel nie, is dit tog so dat God liefde is, en om vir liefde te lewe, dus ook is om vir God te lewe. (Ek is nie 'n "godsdienstige" in die opsig dat ek God se naam orals en elke dag gebruik en verkondig nie want vir my is dit genoeg om deur my DADE en my liefde die vrugte van die Gees te vertoon en sê die Bybel dan nie dat ons nie ons liefde met woorde nie, maar deur ons dade moet toon nie?)
Daar is egter 'n probleem want hierdie laaste twee staan dikwels lynreg teenoor mekaar
Aan die een kant spandeer ek al my tyd, geld en energie om my dogter en ander mense te help en gaan my 10 jaar lange besigheid al hoe meer en meer agteruit en is die moontlikheid daar dat dit enige tyd kan vou.
Aan die een kant is daar mense wat se dit is dwaasheid, dat ek OOK aan myself moet dink en baie ander dinge wat perfek sin maak vir my verstand maar aan die ander kant se my hart nee, my dogter het my nodig en dit is tog waaroor liefde, God en jou naaste gaan.
Dinge is ook baie, baie meer gekompliseerd deurdat ek byvoorbeeld ALLEEN is want met iemand BY my sal sodanige persoon eerste kom en aangesien ekself gelukkig is as ek iemand gelukkig maak, sal ek noodwendig ook na myself en besigheid kyk want sekerlik sal ek nie iemand BY my aan die risiko van geen besigheid en inkomste blootstel nie.
Verder ook, WAT help dit om hope geld te verdien, maar omdat ek vir liefde lewe, ek daarsonder soos 'n niks en lee dop voel nie en 'n suksesvolle besigheid en geld van geen waarde vir my is nie.
O ek besef goed dat ek soveel meer kan omgee en help as my eie omstandighede vas en stabiel is, maar dit gaan oor tyd want my dogter en ander het my NOU nodig net soos my besigheid my volle aandag nou nodig het maar sukkel en sukkel ek om op die besigheid te konsentreer met al die probleme en dinge in my agterkop. HOE kan enige mens dit uit sy kop kry as jou dogter moontlik honger, alleen en moontlik op die rand van 'n instorting staan en in die kloue van 'n moontlike psigopaat is EN jy terselfdertyd teen die welsyn, polisie sowel as howe staan?
Die "mediator" wat ons moet gaan sien voor die hof enige bevel maak, kos R750 per uur en dan moet ek ook nog 'n tolk kry teen amper dieselfde tarief en is EK verantwoordelik vir sodanige kostes aan beide kante. (volgens hofbevel - ek kan nie die hof nou daaroor aanvat nie maar sal nog hehe)
As ek dan so sit met die stryd tussen hart en verstand dan weet ek my hart gaan wen (Nee.. het en sal altyd wen) want dit is wie en wat ek is. 'n Liefdevolle, omgee mens wat my lewe vir my naaste sal gee, hoeveel te meer dan nie vir my eie dogter en kleinkinders nie.
Die kern van God, liefde en geloof is dan juis ook om liefde en dus ook vir God, bo alles te stel en te glo dat die res wel sal uitwerk.
Vanaf die oogpunt van die blad wil ek egter ook 'n waarskuwing rig en dit is dat mens se hart NIE, en ek herhaal NIE altyd reg is nie en soos ek in twee vorige artikels al uitgewys het regverdig "liefde" en jou hart nie alles nie.
'n Mens kan nie jou hart en liefde vir 'n man gebruik as rede om by 'n dronkaard, ongelowige, geweldenaar of slegte man te bly nie want sou Christus in 'n verhouding met so iemand wees ongeag sy suiwer liefde? Nee, hy sou nie en JUIS asgevolg van sy liefde wegbly, God bo alles stel en se "KOM NA MY" toe en nie andersom dat ek na jou toe, jou vlak, jou dade sal kom nie.
So in daardie opsig is jou MENSLIKE hart verkeerd en veral as daar kinders betrokke is, behoort jy hulle mos juis asgevolg van moederliefde teen slegte invloede, seer en swaarkry te beskerm en hulle nie amper letterlik te vonnis met 'n lewe van leiding en swaarkry asgevolg van jou "liefde" wat een mens selfs BO GOD en jou eie kinders stel nie.